section_heading: Biološke karakteristike
paragraph_text: Tangrowth je, poput Tangele, većinskim dijelom prekriven gustim, zavijenim tamnoplavim viticama. Kao što je to slučaj kod Tangele, ispod vitica koje ga prekrivaju moguće je vidjeti dva velika bijela oka. Ima snažne, zdepaste i tamne noge s okruglim ružičastim stopalima. Njegove su ruke duge i snažne, svaka s po tri prsta čiji se izgled razlikuje s obzirom na spol Tangrowtha: mužjaci imaju ružičaste vrške prstiju, dok su ženkama ružičastom bojom prekriveni gotovo čitavi prsti. U cjelini, Tangrowth izgleda masivnije i čvršće od Tangele, te je oblik njegova tijela u usporedbi s Tangelom mnogo jasniji.